TAKUNI ดีด 13% รับ “ชาติชาย พยุหนาวีชัย” นั่งปธ.บอร์ด
TAKUNI ดีด 13% รับ “ชาติชาย พยุหนาวีชัย” นั่งปธ.บอร์ด เดินหน้าศึกษาธุรกิจใหม่เพิ่มเติม คาดเกี่ยวนวัตกรรมและเทคโนโลยี และการบริการและธุรกิจเพื่อสิ่งแวดล้อม
TAKUNI ดีด 13% รับ “ชาติชาย พยุหนาวีชัย” นั่งปธ.บอร์ด เดินหน้าศึกษาธุรกิจใหม่เพิ่มเติม คาดเกี่ยวนวัตกรรมและเทคโนโลยี และการบริการและธุรกิจเพื่อสิ่งแวดล้อม
19 ก.ย. 2565

ผู้สื่อข่าวรายงานว่า วันนี้ (19 ก.ย. 65) ราคาหุ้น บริษัท ทาคูนิ กรุ๊ป จำกัด (มหาชน) หรือ TAKUNI ณ เวลา 12:09 น. อยู่ที่ระดับ 3.56 บาท บวก 0.40 บาท หรือ 12.66% สูงสุดที่ระดับ 3.82 บาท ต่ำสุดที่ระดับ 3.22 บาท ด้วยมูลค่าการซื้อขาย 1,046.15 ล้านบาท

ทั้งนี้การกลับเข้ามาไล่ราคาหุ้น TAKUNI และมูลค่าการซื้อขายที่เข้ามาหนาแน่นอาจเป็นเพราะบริษัทมีการปรับเปลี่ยนโครงสร้างการถือหุ้น และอยู่ในระหว่างการศึกษาธุรกิจใหม่เพิ่มเติม ซึ่งมีความเชื่อมโยงเกี่ยวข้องกับนวัตกรรมและเทคโนโลยี (Innovation and Technology) และการบริการและธุรกิจเพื่อสิ่งแวดล้อม (Social Enterprise)
โดยที่ประชุมคณะกรรมการบริษัท ครั้งที่ 7/2565 เมื่อวันที่ 16 ก.ย. 65 จึงมีมติแต่งตั้งนายชาติชาย พยุหนาวีชัย อดีตผู้อำนวยการ ธนาคารออมสิน ซึ่งเป็นผู้มีความรู้ ความสามารถและประสบการณ์ที่เป็นประโยชน์อย่างยิ่งกับแนวทางธุรกิจของบริษัทฯ ให้ดำรงตำแหน่งประธานกรรมการบริหาร โดยมีผลตั้งแต่วันที่ 16 ก.ย.65 เป็นต้นไป